钦定古今图书集成/理学汇编/文学典/第112卷 > 黄朝相 > 严琎
## 钦定古今图书集成/理学汇编/文学典/第112卷 > 黄朝相 > 严琎

按《德安府志》：“琎字别碔。年十六，补诸生。性喜读书，为
文倚马立就。曾因秋闱驾扁舟归，值榷使者趣之税，
问所载何物，曰：‘一船愁耳’。榷者云：‘锄亦须税’。盖误愁
为锄。琎与以诗曰：‘献璞归来泛上游，忽闻榷使锁孤
舟。囊中惟有《悲秋赋》，闻道君王不税愁’。归与竟陵锺
惺、谭元春为石交。年三十二卒。著有《惩羹集》《考槃集》”
数十卷，其弟玮，有文名，卒年亦三十有二。